**1.pielikums**

Cenu aptaujai “Augošu koku uzmērīšana, cirsmu sagatavošana

un novērtēšana Talsu novadā”, identifikācijas Nr. TNPz 2025/67

**TEHNISKĀ SPECIFIKĀCIJA**

**Iepirkuma priekšmets: 1. daļa** - augošu koku uzmērīšana, cirsmu sagatavošana un novērtēšana “Nekustamā īpašumā **Ziedoņi**, Valdgales pag., Talsu nov., zemes vienības kadastra apzīmējums 88920050088”.

**Pakalpojuma sniegšanas vietas:** Talsu novada administratīvā teritorija.

**Pakalpojuma izpildes termiņš:** 40 dienas no līguma spēkā stāšanās dienas.

**Darba uzdevums:** Talsu novada pašvaldībai piederošajā nekustamajā īpašumā sniegt sekojošus mežsaimniecības pakalpojumus – augošu koku uzmērīšana, cirsmu sagatavošana dabā, izcērtamā apjoma noteikšana un tā novērtēšana, ievērojot spēkā esošos normatīvos aktus par koku ciršanu mežā. Sagatavot visu nepieciešamo dokumentāciju koku ciršanas atļaujas saņemšanai. Dabā ar krāsu iezīmēt cirsmas robežas. Galvenās cirtes cirsmās atzīmējami saglabājamie koki.

|  |  |
| --- | --- |
| **Cirtes veids** | **Plānotais cirsmu sagatavošanas apjoms, ha** |
| Kailcirte | 1,4 |
| Sanitārā cirte | 0,56 |

Tehniskajā specifikācijā norādītais cirsmu apjoms ir orientējošs un var mainīties atkarībā no reālās situācijas dabā (var nesasniegt vai pārsniegt norādīto apjomu 20% robežās). Samaksa tiek veikta par faktiski izpildīto darbu apjomu. **Samaksa tiek veikta 10 (desmit) darba dienu laikā pēc rēķina saņemšanas un pieņemšanas nodošanas akta parakstīšanas**.

|  |
| --- |
|  |

***Augošu koku uzmērīšanas darbi veicami saskaņā ar šādām Talsu novada pašvaldības prasībām:***

1. Darbu veikšanai nepieciešamais aprīkojums:

Pretendenta tiesiskā turējumā (īpašumā, lietošanā) ir visi zemāk norādītie instrumenti - tehniskais aprīkojums, kas nodrošina Darbu izpildi atbilstoši Pasūtītāja izstrādātajām prasībām:

* dastmērs;
* instruments attāluma mērīšanai;
* augstummērs;
* mērlente koka diametra mērīšanai;
* noturīga oranža krāsa koku marķēšanai;
* instruments šķērslaukuma mērīšanai (Biterliha vizieris vai cits šķērslaukuma mērīšanas instruments).

1. Pakalpojuma izpildes rezultāts:

* izpildītājs nodrošina darbu kvalitāti atbilstoši spēkā esošo normatīvo aktu prasībām par koku ciršanu un dabas aizsardzību.
* veikti cirsmu iestigošanas darbi;
* **krājas kopšanas un izlases cirtēs marķētas šo cirsmu robežas dabā**;
* atzīmēti atstājamie un ekoloģiski koki dabā cirsmām ar cirtes izpildes veidu kailcirte;
* atzīmēti ar oranžu krāsu bioloģiski nozīmīgi meža struktūras elementi;
* fiziski iezīmēti un uzmērīti koki cirsmās atbilstoši Pasūtītāja kvalitātes prasībām augošu koku uzmērīšanai;
* pasūtītāja prasībām atbilstošā kvalitātē izpildīti darbi, kas pieņemti no Pasūtītāja puses ar darbu pieņemšanas nodošanas aktu;
* pasūtītāja darbiniekam katrai cirsmai iesniegta skice, dastlapa, augstumu mērījumi, koku krājas aprēķins un cirsmas novērtējums pēc tirgus cenām; krājas aprēķins un vērtējums jāveic programmā Mežvērte, vai vērtēšanu veic sertificēts augošas koksnes vērtētājs;
* cirsmu robežu un robežstigu iekrāsošana tiek veikta ar oranžu marķēšanas (marķējamo) krāsu.

1. Piedāvājuma izmaksās iekļaujami visi izdevumi, kas nepieciešami līguma izpildei un pakalpojuma nodrošināšanai, tai skaitā elektrība, transports, materiāli, mehānismi u.c. izmaksas.

**PAPILDPRASĪBAS PAKALPOJUMA KVALITĀTEI:**

**I . Augošu koku uzmērīšanai** visā cirtes platībā **KAILCIRTĒ:**

*KOKU UZMĒRĪŠANA UN MARĶĒŠANA*

1. Uzmēra visu zāģējamo koku un ekoloģisko koku caurmērus un noteiktu zāģējamo koku augstumus izcērtamās krājas aprēķināšanai.

2. Koku caurmēru uzmērīšanas pamatprasības:

2.1. caurmēru uzmēra 1,3 m augstumā no sakņu kakla ar 1 cm noteiktību, izmantojot dastmēru vai mērlentu;

2.2. caurmēru uzmēra kokiem ar diametru 6 cm un lielākus;

2.3. nogāzēs augošiem kokiem caurmēru mēra no kalna puses;

2.4. izteikti nepareizas formas kokiem, tajā skaitā atsveķotām priedēm, caurmēru nosaka kā aritmētisko vidējo no diviem savstarpēji perpendikulāriem mērījumiem;

3. Koku augstumu uzmērīšanas pamatprasības:

3.1. koka augstumu uzmēra kā attālumu no koka sakņu kakla līdz koka galotnei ar noteiktību ± 1 m, uzmērot arī koka caurmēru.

3.2. augstuma mērījumus veic vismaz 3 (trīs) audzes vidējās caurmēra pakāpēs, kas sastāda lielāko audzes krāju, katrai koku sugai, katram mežaudzes stāvam atsevišķi, veicot ne mazāk kā 3 (trīs) mērījumus katrā vidējā caurmēra pakāpē;

3.3. augstumu mērījumus var veikt arī citās caurmēra pakāpēs (jo vairāk augstumu mērījumu, jo rezultāts precīzāks);

3.4. augstuma mērīšanai kokus izvēlas pēc iespējas tuvākus konkrētās caurmēra pakāpes koku vidējam augstumam;

3.5. ja iespējams, mērīšanai neizvēlas kokus, kuru uzmērīšanu apgrūtina stumbra forma;

3.6. eglei augstāk minētie mērījumi jāveic atsevišķi I un II stāva kokiem.

4. Koku kvalitātes klašu noteikšana:

4.1. Koki atkarībā no stumbra kvalitātes jāiedala sekojošās kvalitātes klasēs:

4.1.1. lietkoksne;

4.1.2. puslietkoksne;

4.1.3. malka.

5. Saglabājamo (ekoloģisko) koku un saglabājamo meža struktūras elementu uzmērīšana:

5.1. Ekoloģiskajiem kokiem, kuri dabā marķēti ar svītru apkārt stumbram, uzmēra caurmēru un dastlapā atzīmē kā „Ekoloģiskos kokus”.

6. Koku marķēšanas pamatprasības:

6.1. cērtamos kokus dabā marķē ar noturīgas oranžas krāsas punktu;

6.2. uz kokiem, kuriem tiek mērīts augstums, ar noturīgu krāsu uzraksta augstuma mērījuma rezultātus metros;

6.3. ekoloģiskos kokus dabā marķē ar krāsas svītru apkārt stumbram un uzkrāsojot uz koka lielo burtu “E”.

**II. Augošu koku uzmērīšanai** visā cirtes platībā **SANITĀRĀ CIRTĒ:**

*KOKU UZMĒRĪŠANA UN MARĶĒŠANA*

1. Uzmēra:
   1. Sanitārā cirtē, nogabalā, uzmēra meža slimību, kaitēkļu, dzīvnieku vai citādi bojātos, vēja gāztos un lauztos kokus izlases veidā.
   2. Uzmērītos un novācamos, bojātos kokus marķē ar marķējamo krāsu uz koka uzkrāsojot lielu “X”, kas vēlāk būtu viegli pamanāms mežizstrādes darbu veicējam.
   3. Izpildītājam jāpārliecinās, ka cirsmas nogabalā vai nogabalos saglabājamais (paliekošais) šķērslaukums (Gpal.) atbilstoši nav mazāks par 2 (divām) šķērslaukuma vienībām virs minimālā šķerslaukuma (Gmin.) pēc Ministru kabineta noteiktajām minimālā šķērslaukuma vērtībām (MK noteikumi Nr. 935 “Noteikumi par koku ciršanu mežā”);
   4. Kokus ar caurmēru virs 6 cm;
   5. Koki atkarībā no stumbra kvalitātes jāiedala sekojošās kvalitātes klasēs:
      1. lietkoksne;
      2. puslietkoksne;
      3. malka.
2. Sanitārā cirtē fiziski ar krāsu tiek iezīmēta kopjamā nogabala ārējā robeža.

**III. Apzīmējumi, kas tiek izmantoti cirsmu robežu, ekoloģisko koku Talsu novada pašvaldības apsaimniekotajos mežos.**

**Cirsmas robežas marķējumi:**

1. Cirsmas robeža nodala meža platību ārpus kuras kokus cirst ir aizliegts;

2. Cirsmas robežu marķē ar oranžām līnijām, kas aptver pusi no koka apkārtmēra:

* Cirsmas robeža mēreni taisnā virzienā- ar vienu oranžu līniju;
* Cirsmas robežas pagrieziens-ar divām oranžām līnijām.

3. Cirsmas robežu marķē ar vārdu NOST, ja cirsma robežojas ar citu īpašumu, uz kura kokiem nav atļauts marķēt cirsmas robežu ar oranžu līniju.

4. Šādos gadījumos cirsmas robeža var tikt marķēta ar stigmietiem, kuru gali nokrāsoti ar oranžu krāsu.

5. Vārds NOST uz koka ir vērsts uz cirsmas iekšpusi.

6. Koks ar vārdu NOST ir pēdējais malējais koks cirsmā, kas ir jāzāģē nost.

7. Aiz koka ar vārdu NOST, kokus zāģēt aizliegts.

8. Atsevišķos gadījumos ir nepieciešama iepriekš marķētas cirsmas robežas labošana.

9. Cirsmas robežas labošanu veic, pārstrīpojot cirsmas robežas līniju.

**Plānoto cirsmu saraksts:**

|  |  |  |  |  |  |  |
| --- | --- | --- | --- | --- | --- | --- |
| **Cirtes veids** | **Īpašuma nosaukums** | **Pagasts** | **Zemes vienības kadastra numurs** | **Kvartāls** | **Nogabals** | **Nogabala platība, ha** |
| Kailcirte | Ziedoņi | Valdgales | 88920050088 | 2 | 1 | 0.51 |
| Kailcirte | Ziedoņi | Valdgales | 88920050088 | 2 | 2 | 0.41 |
| Kailcirte | Ziedoņi | Valdgales | 88920050088 | 2 | 4 | 0.48 |
| Sanitārā | Ziedoņi | Valdgales | 88920050088 | 2 | 3 | 0.56 |